b'\n_START_ARTICLE_\nPer Karstensen\n_START_PARAGRAPH_\nPer Karstensen (f\xc3\xb8dt 22. oktober\xc2\xa01915 i Mosj\xc3\xb8en, Nordland, d\xc3\xb8d 24. desember 2010 i Mo i Rana) var en norsk l\xc3\xa6rer og politiker (Ap). Han ble innvalgt p\xc3\xa5 Stortinget fra Nordland i 1965. Han var fra 1944 til 1971 lektor og inspekt\xc3\xb8r ved Rana gymnas. Han var ogs\xc3\xa5 skoledirekt\xc3\xb8r i Nordland i to \xc3\xa5r._NEWLINE_Karstensen var varaordf\xc3\xb8rer i Nord-Rana i periodene 1945\xe2\x80\x931947 og varaordf\xc3\xb8rer i 1959\xe2\x80\x931963, og ordf\xc3\xb8rer i 1963\xe2\x80\x931964 og 1964\xe2\x80\x931965.\n_START_SECTION_\nUtmerkelser\n_START_PARAGRAPH_\nKarstensen ble i 1986 tildelt kommand\xc3\xb8rtegnet av Finlands hvite roses orden. I 1993 ble han tildelt Paul Harris Fellow-medaljen fra Rotary. I 1971 ble han hedret av ANSA med prisen \xc2\xabVaganten\xc2\xbb. I 1996 ble Karstensen tildelt Rana kommunes kulturpris._NEWLINE_Den 4. juni 2010 ble det avduket en byste av Per Karstensen nedenfor r\xc3\xa5dhuset i Mo i Rana. Bysten er laget av billedhogger Marit Wiklund.'